Melopsittacus undulatus
<s>Tigrica (latinski Melopsittacus undulatus) je papiga iz potporodice Loriinae.</s><s>Jedina je vrsta roda Melopsittacus.</s><s>Žive u suhoj unutrašnjosti Australije, gdje žive već barem pet milijuna godina.</s><s>Prijašnji istraživači su mislili da su tigrice bile vrsta između roda Neophema i Pezoporus zbog pruga na tijelu.</s><s>Međutim, istraživanja DNK tigrica je pokazalo da su srodnije lorijima (potporodica Loriinae) i smokvinim papagajima.</s>

<s>Izgled 
Divlje tigrice koje nastanjuju Australiju su 18 cm duge i 30-40 grama teške, a boja tijela je svijetlozelena sa žutom glavom.</s><s>Pruge idu od glave preko leđa i krila.</s><s>Kljun je maslinastozelen a noge su plavkastosive i zigodaktilne.</s><s>Divlje tigrice su upadljivo manje od onih u zatočeništvu.</s><s>Postoji spolni dimorfizam, jer mužjaci imaju plave nosnice, a ženke imaju smeđe kada odrastu.</s>

<s>Boja 
Postoje barem 32 primarne mutacije kod boje ovih papiga.</s><s>Svaka od njih pripada u jednu skupinu od ovih: albinizam (potpuno ili djelomično smanjen melanin u svim tkivima ili strukturama tijela), dilucija (manja količina melanina samo kod perja), leucizam (nigdje nema melanina ili ga ima samo na perju) i melanizam (jako velika količina melanina kod perja).</s>

<s>Razmnožavanje 
U divljini se uglavnom razmnožavaju između lipnja i rujna na sjeveru Australije i između kolovoza i siječnja na jugu.</s><s>Gnijezdo je rupa u drvetu, stubu ograde ili palom drvetu.</s><s>Ženka nese 4-6 jaja, koja inkubira 18-21 dan.</s><s>Obično su duga 1-2 cm, bijela, bez ikakvih pruga.</s><s>Mladi su slijepi i bespomoćni do oko 10 dana starosti, kada im se oči otvaraju i paperje počinje rasti.</s><s>Pravo perje razviju sa oko 3 tjedna starosti.</s><s>Sada se već može raspoznati boja perja.</s><s>Mužjak počinje pomagati oko podizanja mladih.</s><s>Odrasli su sa oko 6 tjedana starosti.</s>

<s>Izvori</s>

<s>Vanjske poveznice</s>

<s>Tigrice - njega, ponašanje, bolesti, igračke, pripitomljavanje...</s>

<s>Psittacidae</s>

